ai4bharat/Pralekha huggingface dataset:
నైపుణ్యాభివృద్ధి మంత్రిత్వ శాఖ
దేశీయ పర్యాటకం పరివర్తన చెందుతున్న నేపథ్యంలో వెల్నెస్, ఇతర కార్యకలాపాలు కీలక తోడ్పాటుగా నూతన నైపుణ్యాలు అవసరంః ఎంఒఎస్ రాజీవ్ చంద్రశేఖర్
పట్నిటాప్ను ప్రధాన పర్యాటక గమ్యస్థానంగా రూపొందించేందుకు రోడ్మ్యాప్ను అభివృద్ధి చేయవలసిందిగా హోటల్ పరిశ్రమ నాయకులకు విజ్ఞప్తిః ఎంఒఎస్ చంద్రశేఖర్
సవ్చ్ఛ మిషన్ను ముందుకు తీసుకువెడుతూ పట్నిటాప్లో పారిశుద్ధ్య డ్రైవ్ను ప్రారంభించిన ఎంఒఎస్
దేశీయ టూరిజం రంగంలో గణనీయమైన మార్పులు చోటు చేసుకున్నాయని, అవి సంక్షేమం, ఆరోగ్యసంక్షేమం సహా సాహసోపేత కార్యకలాపాలు, క్రీడల పై కేంద్రీకృతం అయ్యి వైవిధ్యభరితమైన నైపుణ్యాలు, అవకాశాలకు డిమాండ్ను ప్రేరేపిస్తోందని పట్నిటాప్లో హోటల్ పరిశ్రమ నాయకులతో మంగళవారం సమావేశమైన సందర్భంలో కేంద్ర నైపుణ్యాల అభివృద్ధి, వ్యవస్థాపకత, ఎలక్ట్రానిక్స్& ఐటి శాఖ సహాయ మంత్రి శ్రీ రాజీవ్ చంద్రశేఖర్ పేర్కొన్నారు. స్థానిక వనరులను, ప్రయోజనాలను పరిగణనలోకి తీసుకుని పట్నిటాప్ను సచేతనమైన పర్యాటక కేంద్రంగా రూపొందించేందుకు రోడ్మ్యాప్ను తయారుచేయవలసిందిగా మంత్రి వారికి విజ్ఞప్తి చేశారు.
రోడ్ ట్రిప్లు, తక్కువ జనం పర్యటించే ప్రాంతాలు, స్వల్పకాలిక కిరాయి లేదా స్టే ఎట్ హోం  సౌకర్యాలు ఇప్పుడు రివాజు అయ్యాయని , కనుక హోటల్ పరిశ్రమ ఈ మార్పులను దృష్టిలో పెట్టుకుని ఆ ప్రదేశానికి అవసరమైన ఇతివృత్తాన్నినిర్ణయించాలని ఆయన అన్నారు. పర్యాటకం అనేది మానవ అనుసంధానికి సంబంధించింది. పట్నిటాప్ను ప్రముఖ పర్యాటక గమ్యస్థానంగా అభివృద్ధి చేయడానికి వనరులను పరిగణనలోకి తీసుకుని అధ్యయనం చేసి, అంచనా వేసి, అందుబాటులో ఉన్న లేదా అవసరమైన నైపుణ్యాలను పర్యాటక సోదరులు తప్పనిసరిగా కృషి చేయాలన్నారు.
స్థానిక ఆర్థిక వ్యవస్థను అభివృద్ధి చేయాలన్న ప్రధానమంత్రి మోడీ ఉద్ఘాటనను నొక్కి చెప్తూ, స్థానిక హస్తకళాకారులను మార్కెట్ కు అనుసంధానం చేయడంలో స్వయం సహాయక బృందాలు భారీ పాత్రను పోషించగలవని శ్రీ రాజీవ్ చంద్రశేఖర్ పేర్కొన్నారు.
గత ఏడాది మనం ఎగుమతి చేసిన హస్తకళాఖండాలు 2 బిలియన్ డాలర్ల విలువైనవని, ఇందులో అత్యధికంగా ఇ-కామర్స్ వేదికల నుంచి జరిగినవేనన్నారు. హస్తకళాకారుడికి వ్యక్తిగతంగా సహాయం తోడ్పడేందుకు స్వయం సహాయక బృందాలు మార్కెట్ అందుబాటులోకి రావడానికి ఒక వారధిగా వ్యవహరించవచ్చని మంత్రి చెప్పారు.
పట్నిటాప్ను అభివృద్ధి చేసందుకు తమ భావనలను వ్యక్తీకరించిన విద్యార్ధులను, పర్యాటక క్లబ్బుల సభ్యులను మంత్రి కలిశారు. ఎలక్ట్రానిక్ ఇంజినీరింగ్ విద్యార్ధులతో మరొక సమావేశంలోప్రధానమంత్రి నరేంద్ర మోడీ నూతన భారత దార్శనికత గురించి, ఎలక్ట్రానిక్స్/ సెమికాన్ మాన్యుఫాక్చరింగ్, డిజైన్ విభాగాలలో అందుబాటులో ఉన్న మహత్తరమైన అవకాశాల గురించి శ్రీ రాజీవ్ చంద్రశేఖర్ మాట్లాడారు.
ఉదయం శ్రీ రాజీవ్ చంద్రశఖర్ పట్నిటాప్లో పారిశుద్ధ్య డ్రైవ్ను ప్రారంభించి, రమణీయమైన పర్యాటక పట్టణాన్ని పరిశుభ్రంగా, ప్లాస్టిక్ రహితంగా ఉంచవలసిందిగా ప్రజలకు విజ్ఞప్తి చేశారు.
ఆయన స్వయం సహాయక బృందాల ప్రతినిధులతో సమావేశమై, వారు ఎదుర్కొంటున్న సవాళ్ళను గురించి, మార్కెట్ లంకెలకు, సామర్ధ్య నిర్మాణంకు అందుబాటులో ఉన్న అవకాశాలను గురించి చర్చించారు. ఆయన పిఆర్ఐల ప్రతినిధులను కూడా కలిసి, వారి సమస్యలను, సవాళ్ళను తెలుసుకున్నారు.
అనంతరం జమ్మూలో నేషనల్ స్కిల్ ట్రైనింగ్ ఇనిస్టిట్యూట్ను, రీజియనల్ డైరెక్టొరేట్ ఆఫ్ స్కిల్ డెవలప్మెంట్ & ఎంట్రప్రెన్యూర్షిప్, జమ్మును సందర్శించారు. ఆయన ఆ సముదాయంలో ఉన్నకంప్యూటర్ సాఫ్ట్వర్ అప్లకేషన్ ప్రయోగశాల సహా విభిన్న విభాగాలకు వెళ్ళి, అక్కడ శిక్షణ పొందుతున్నవారు, సిబ్బందితో ముచ్చటించారు.
ఈ కార్యక్రమంలో స్కిల్ డెవలప్మెంట్, జమ్ముకాశ్మీర్ డైరెక్టర్ శ్రీ సుదర్శన్ కుమార్, ప్రాంతీయ డైరెక్టర్ శ్రీ ఎస్. సంతిమనలన్, ఎన్టిఎస్ఐ, శ్రీనగర్ ప్రిన్సిపల్ శ్రీ వి.కె. సక్సేనా కూడా పాల్గొన్నారు.
మంత్రిమండలి
వృత్తి సంబంధిత వ్యాధులు, పునరావాసం మరియు వృత్తి పరమైన శిక్షణ ల కోసం భారతదేశాని కి మరియు జర్మన్ ఏజెన్సీ కి మధ్య ఎంఒయు పై జరిగిన సంతకాలకు ఆమోదం తెలిపిన మంత్రిమండలి
వృత్తి సంబంధిత వ్యాధులు, పునరావాసం మరియు వృత్తి పరమైన శిక్షణ ల కోసం భారతదేశాని కి మరియు జర్మన్ ఏజెన్సీ కి మధ్య అవగాహనపూర్వక ఒప్పంద పత్రం పై జరిగిన సంతకాల కు ప్రధాన మంత్రి శ్రీ నరేంద్ర మోదీ అధ్యక్షత న జరిగిన కేంద్ర మంత్రివర్గ సమావేశం ఎక్స్- పోస్ట్ ఫ్యాక్టో ఆమోదాన్ని తెలిపింది.
లాభాలు:
జర్మనీ లో వృత్తి సంబంధిత సురక్ష, స్వస్థత మరియు సామాజిక సంరక్షణ రంగంలో విశిష్టమైనటువంటి కృషి చేస్తున్న ప్రత్యేక ఏజెన్సీ డిజియువి తో కలసి ఒక ఎంఒయు ను కుదుర్చుకోవడం తో ఈ క్రింద ప్రస్తావించిన విధం గా సహాయాలు అందుబాటు లోకి రానున్నాయి:
i. చికిత్స పరమైన, వృత్తి పరమైన వ్యవహారాల కు సంబంధించిన పునరావాసాన్ని కల్పించే రంగం లోను మరియు బీమా సదుపాయాన్ని కలిగివున్న దివ్యాంగుల కు సామాజిక పునరావాసం కోసం సూచనల ఆదానం ప్రదానం; ఇంకా అటువంటి కార్యకలాపాల ను ప్రోత్సహించడం;
ii. వృత్తి సంబంధిత వ్యాధుల నివారణ, గుర్తింపు మరియు ఉపచారాలు.
ప్రముఖ ప్రభావం:
సూచనల ను ఒక పక్షాని కి మరొక పక్షం ఇచ్చి పుచ్చుకోవడం వల్ల మరియు సహకరించుకోవడం వల్ల వృత్తి సంబంధిత వ్యాధుల గుర్తింపు, చికిత్స, ఇంకా ఉపచారాలకు తోడు బీమా సదుపాయాన్ని కలిగివున్న దివ్యాంగుల లో సామర్థ్యాన్ని పెంపొందించడం, వారి కి సామాజిక పునరావాసం సాధ్యమవుతుంది.
ప్రధాన మంత్రి కార్యాలయం
ఆసియన్ గేమ్స్ 2022లో మహిళల హెప్టాథ్లాన్ 800 మీటర్లలో కాంస్య పతకాన్ని సాధించిన నందిని అగసరాకు ప్రధాన మంత్రి ప్రశంసలు
హాంగ్జౌలో జరుగుతున్న ఆసియా క్రీడలు 2022లో మహిళల హెప్టాథ్లాన్ 800 మీటర్ల ఈవెంట్లో కాంస్య పతకాన్ని గెలుచుకున్న నందిని అగసరాను ప్రధాన మంత్రి శ్రీ నరేంద్ర మోదీ అభినందించారు. ప్రధాన మంత్రి ఎక్స్ లో పోస్ట్ చేసారు: “మహిళల హెప్టాథ్లాన్ 800 మీటర్ల ఈవెంట్లో నందిని అగసర అద్భుతమైన కాంస్య పతకం పొందడం భారత్ కు వేడుక వంటిది. ఆమె ఒక సంపూర్ణ ఛాంపియన్, క్రీడా స్ఫూర్తి, ప్రదర్శించిన ఆమెకు అభినందనలు, ఆమె మరింత ముందుకు సాగే ప్రయత్నాలలో అన్నీ విజయాలు కలగాలి... " అని ప్రధానమంత్రి ఆకాంక్షించారు.
ఎలక్ట్రానిక్స్ అండ్ ఇన్ ఫర్మేశన్ టెక్నాలజీ మంత్రిత్వ శాఖ
భారత్లో మరో 43 మొబైల్ అప్లికేషన్లపై నిషేధం
సమాచార సాంకేతికత చట్టంలోని సెక్షన్ 69ఏ ప్రకారం యాప్స్ నిషేధిస్తూ 'కేంద్ర ఎలక్ట్రానిక్స్, సమాచార సాంకేతికత శాఖ' ఉత్తర్వు
సమాచార సాంకేతికత చట్టంలోని సెక్షన్ 69ఏ ప్రకారం, మనదేశంలో మరో 43 మొబైల్ యాప్స్ను నిషేధిస్తూ కేంద్ర ఎలక్ట్రానిక్స్, సమాచార సాంకేతికత శాఖ ఉత్తర్వు జారీ చేసింది. దేశ సార్వభౌమత్వం, సమగ్రత, రక్షణ, ప్రజా విధానానికి భంగం కలిగిస్తున్నాయన్న సమాచారంతో కేంద్ర ప్రభుత్వం ఈ నిర్ణయం తీసుకుంది. కేంద్ర హోంశాఖకు చెందిన 'ఇండియన్ సైబర్ క్రైమ్ కోర్డినేషన్ సెంటర్' ఇచ్చిన నివేదికల ఆధారంగా, ఈ యాప్స్ను భారత్లో వినియోగించకుండా ఎలక్ట్రానిక్స్, సమాచార సాంకేతికత శాఖ ఆదేశం జారీ చేసింది.
ఈ ఏడాది జూన్ 29న 59 యాప్స్పై, సెప్టెంబర్ 2న 118 యాప్స్పై భారత్ నిషేధం విధించింది. అన్ని రంగాల్లో దేశ సార్వభౌమత్వం, సమగ్రత, ప్రజా ప్రయోజనాలను పరిరక్షించేందుకు కట్టుబడిన కేంద్ర ప్రభుత్వం, ఇందుకోసం చర్యలు తీసుకుంటోంది.
భారత్లో వినియోగించకుండా నిషేధం వేటుపడిన యాప్స్ వివరాలు క్రింది అనుబంధంలో ఉన్నాయి.
Annexure
- AliSuppliers Mobile App
- Alibaba Workbench
- AliExpress - Smarter Shopping, Better Living
- Alipay Cashier
- Lalamove India - Delivery App
- Drive with Lalamove India
- Snack Video
- CamCard - Business Card Reader
- CamCard - BCR 
- Soul- Follow the soul to find you
- Chinese Social - Free Online Dating Video App & Chat
- Date in Asia - Dating & Chat For Asian Singles
- WeDate-Dating App
- Free dating app-Singol, start your date!
- Adore App
- TrulyChinese - Chinese Dating App
- TrulyAsian - Asian Dating App
- ChinaLove: dating app for Chinese singles
- DateMyAge: Chat, Meet, Date Mature Singles Online
- AsianDate: find Asian singles
- FlirtWish: chat with singles
- Guys Only Dating: Gay Chat
- Tubit: Live Streams
- WeWorkChina
- First Love Live- super hot live beauties live online
- Rela - Lesbian Social Network
- Cashier Wallet
- MangoTV
- MGTV-HunanTV official TV APP
- WeTV - TV version
- WeTV - Cdrama, Kdrama&More
- WeTV Lite
- Lucky Live-Live Video Streaming App
- Taobao Live
- DingTalk
- Identity V
- Isoland 2: Ashes of Time
- BoxStar 
- Heroes Evolved
- Happy Fish
- Jellipop Match-Decorate your dream island！
- Munchkin Match: magic home building
- Conquista Online II
ఆరోగ్య, కుటుంబ సంక్షేమ మంత్రిత్వ శాఖ
రాష్ట్రాలు, కేంద్ర పాలిత ప్రాంతాల్లో కొవిడ్ టీకాల లభ్యతపై తాజా సమాచారం
రాష్ట్రాలు, యూటీలకు అందిన 140 కోట్లకుపైగా డోసులు
రాష్ట్రాలు, కేంద్ర పాలిత ప్రాంతాల వద్ద అందుబాటులో 19 కోట్లకుపైగా నిల్వలు
దేశవ్యాప్తంగా కొవిడ్-19 టీకాల వేగాన్ని మరింత పెంచడానికి పరిధిని విస్తరించడానికి కేంద్ర ప్రభుత్వం కట్టుబడి ఉంది. కొవిడ్ టీకాల సార్వత్రికీకరణ కొత్త దశ ఈ ఏడాది జూన్ 21 నుంచి ప్రారంభమైంది. రాష్ట్రాలు, కేంద్ర పాలిత ప్రాంతాలకు మరిన్ని టీకాల లభ్యత, టీకాల లభ్యతపై దూరదృష్టిని పెట్టడం ద్వారా టీకా కార్యక్రమం వేగవంతమైంది. ఆయా రాష్ట్రాలు, కేంద్ర పాలిత ప్రాంతాలు చక్కటి ప్రణాళికతో పని చేయడానికి, టీకా సరఫరా గొలుసును క్రమబద్ధీకరించడానికి దీనిని ప్రారంభించారు.
సార్వత్రిక టీకా కార్యక్రమంలో భాగంగా, రాష్ట్రాలు, కేంద్ర పాలిత ప్రాంతాలకు ఉచితంగా కొవిడ్ టీకాలను అందించడం ద్వారా కేంద్ర ప్రభుత్వం మద్దతునిస్తోంది. టీకా సార్వత్రీకరణ కొత్త దశలో, దేశంలో తయారవుతున్న టీకాల్లో 75 శాతాన్ని కేంద్ర ప్రభుత్వం సమీకరించి, వాటిని రాష్ట్రాలు, కేంద్ర పాలిత ప్రాంతాలకు ఉచితంగా సరఫరా చేస్తోంది.
|
|
టీకా డోసులు
|
|

|
|
పంపిణీ చేసినవి
|
|
1,40,01,00,230
|
|
అందుబాటులోని నిల్వలు
|
|
19,08,75,946
140 కోట్లకుపైగా  టీకా డోసులు రాష్ట్రాలు, కేంద్ర పాలిత ప్రాంతాలకు ఇప్పటివరకు కేంద్ర ప్రభుత్వం ద్వారా , ప్రత్యక్ష సేకరణ పద్ధతిలో ఇప్పటివరకు రాష్ట్రాలు, కేంద్ర పాలిత ప్రాంతాలకు అందాయి.
రాష్ట్రాలు, కేంద్ర పాలిత ప్రాంతాల వద్ద 19 కోట్లకుపైగా  నిల్వలు, ఉపయోగించని డోసులు అందుబాటులో ఉన్నాయి.
వాణిజ్యం, పరిశ్రమల మంత్రిత్వ శాఖ
విదేశీ పెట్టుబడిదారులు భారత వృద్ధి ప్రస్థానంలో భాగం కావాలని శ్రీ పియూష్ గోయల్ ఆహ్వానించారు
ప్రపంచంలో అత్యంత సులభమైన ఎఫ్డిఐ విధానాలలో భారతదేశం ఒకటి- అని చెప్పారు
రైల్వే, వాణిజ్యం & పరిశ్రమ, వినియోగదారుల వ్యవహారాలు మరియు ఆహార మరియు ప్రజా పంపిణీ శాఖ మంత్రి శ్రీ పియూష్ గోయల్ విదేశీ పెట్టుబడిదారులను భారతదేశ వృద్ధి ప్రస్థానంలో ఒక భాగం కావాలని ఆహ్వానించారు. ఈ రోజు వర్చువల్ మార్గాల ద్వారా సిఐఐ భాగస్వామ్య సదస్సు 2020 ప్రారంభ సమావేశంలో ప్రసంగించిన ఆయన, వారిని విశాల హృదయంతో, అత్యంత గౌరవమర్యాదలతో ఆహ్వానిస్తూ, ఈ అవకాశాలకు నెలవైన ఈ గడ్డపైకి మీరు చేసే ప్రయాణానికి పూర్తి భాగస్వామ్యం, తోడ్పాటు, పరిపూర్ణ సహకారం ఉంటుందని హామీ ఇచ్చారు.
"మా ఆర్థిక వ్యవస్థలో కొత్త రంగాలను ప్రపంచ పెట్టుబడిదారులకు భారతదేశం క్రమపద్ధతిలో తెరుస్తోంది, వివిధ పెట్టుబడి భాగస్వాములతో వ్యూహాత్మక సంబంధాల ద్వారా వ్యాపారాలను ప్రోత్సహిస్తుంది, భవిష్యత్తు కోసం మన ఆర్థిక ప్రణాళికలను బలోపేతం చేస్తుంది. భారతదేశంలో ఎఫ్డిఐ  ప్రవాహాలు నిరంతరం పెరుగుతున్నాయి" అని ఆయన అన్నారు. "ఈ సంవత్సరం మొదటి 9 నెలల్లో, కోవిడ్-19 మహమ్మారి గరిష్ట స్థాయిలో ఉన్న సమయంలో కూడా మా ఎఫ్డిఐ పెరిగింది. ప్రపంచంలో అత్యంత సులభమైన ఎఫ్డిఐ విధానాలలో మాది ఒకటి. ఏప్రిల్-సెప్టెంబర్ కాలంలో, ఎఫ్డిఐల ప్రవాహం 40 బిలియన్ డాలర్లు, ఇది గత సంవత్సరంతో పోలిస్తే 13% ఎక్కువ. గత సంవత్సరం, ప్రపంచంలో ఎక్కడైనా అందుబాటులో ఉన్న అత్యంత ఆకర్షణీయమైన పన్ను రేట్లలో ఒకటి భారతదేశంలోని వ్యాపారాలకు 22% పన్ను మరియు అక్టోబర్ 2019 తరువాత ఏర్పాటు చేసిన కొత్త తయారీ పరిశ్రమలకు 15% పన్ను అని ప్రకటించాము” అని మంత్రి చెప్పారు.
భారతదేశానికి వచ్చే పరిశ్రమలను ఆకర్షించడానికి ఉత్పత్తి ఆధారిత ప్రోత్సాహక పథకంతో సహా అనేక కొత్త పథకాలను ప్రవేశపెట్టినట్లు శ్రీ గోయల్ చెప్పారు. "మాకు అన్ని మంత్రిత్వ శాఖలలో పెట్టుబడి ప్రోత్సాహక సెల్స్ ఉన్నాయి. మహమ్మారి ప్రారంభానికి ముందే పెట్టుబడులను ఆకర్షించడానికి మరియు ప్రోత్సహించడానికి కేంద్ర ప్రభుత్వం, రాష్ట్రాలు కలిసి పనిచేస్తున్నాయి, ఆర్థిక వ్యవస్థ మరియు ఉత్పాదకత స్థాయిలను మెరుగుపరచడం లక్ష్యంగా సంస్కరణ చర్యలను భారత్ వేగంగా ప్రకటించింది. మా V- ఆకారపు రికవరీలో ఎక్కువ ప్రపంచ ప్రమేయాన్ని ప్రోత్సహించడానికి భారతదేశం అనుకూలమైన సంస్కరణలు మరియు సులభతరం చేసే చర్యలను ప్రవేశపెడుతోంది. ప్రధానమంత్రి శ్రీ నరేంద్రమోడి ఆలోచనతో భారత ప్రజల కోసం రూపొందిన అభివృద్ధి, వృద్ధి మరియు శ్రేయస్సుతో కలిసి పయనం చేయడానికి నేను మిమ్మల్ని ఆహ్వానిస్తున్నాను” అని కేంద్ర మంత్రి పిలుపు ఇచ్చారు.
జీవితాలు, జీవనోపాధులు, వృద్ధికి సంబంధించిన భాగస్వామ్యాల గురించి భాగస్వామ్య శిఖరాగ్ర సదస్సులో శ్రీ గోయల్ మాట్లాడుతూ, మన ఆర్థిక వ్యవస్థలను వృద్ధి మార్గంలో తిరిగి తీసుకురావడానికి మరియు కొత్త అవకాశాలను ప్రోత్సహించడానికి ఇది మా ఉమ్మడి ప్రయత్నంలో మనందరికీ సహాయపడుతుందని అన్నారు. "మా లక్ష్యం అధిక స్థాయిలో స్థిరంగా వృద్ధి చెందడమే కాదు, 2025 నాటికి 5 ట్రిలియన్ డాలర్ల ఆర్థిక వ్యవస్థగా మారే లక్ష్యాన్ని సాధించడం. వివిధ రంగాలలో చారిత్రక సంస్కరణలు ప్రజల శ్రేయస్సు స్థాయిలను మెరుగుపరిచే ప్రయత్నంలో దేశాన్ని మంచి స్థితిలో ఉంచుతాయి. క్రొత్త ప్రపంచంలో కొత్త ఆలోచన, వృద్ధికి కొత్త అవకాశాలు ఉంటాయని మేము నమ్ముతున్నాము. ఒక్కరమే అయితే కొంచమే సాధించగలం, కాని కలిసి మన ఊహకు మించి సాధించగలం. ఇది భారతదేశంలో ఉండవలసిన సమయం, భారతదేశంలో మీ ఉనికిని మరియు పెట్టుబడులను విస్తరించే సమయం ఇది. భారతదేశం అవకాశాల భూమి” అని కేంద్ర మంత్రి శ్రీ పియూష్ గోయల్ తెలిపారు.
ప్రధాన మంత్రి కార్యాలయం
మధ్య ప్రదేశ్ స్థాపన దినం నాడు శుభాకాంక్షలు తెలిపిన ప్రధాన మంత్రి
ప్రధాన మంత్రి శ్రీ నరేంద్ర మోదీ నేడు మధ్య ప్రదేశ్ స్థాపన దినం సందర్భం గా ఆ రాష్ట్ర ప్రజల కు శుభాకాంక్షలు తెలిపారు.
మధ్య ప్రదేశ్ ను 1956వ సంవత్సరం నవంబర్ 1వ తేదీ నాడు స్థాపించడం జరిగింది.
‘‘ప్రాకృతిక వనరులు విస్తారం గా ఉన్నటువంటి, సుసంపన్న, వైవిధ్యభరితమైన సంస్కృతి ని కలిగినటువంటి ఈ రాష్ట్రం తన పురోగతి పథం లో మునుముందుకు సాగిపోవుగాక’’ అని ప్రధాన మంత్రి ఒక సందేశం లో పేర్కొన్నారు.
Narendra Modi
✔@narendramodi
मध्य प्रदेश के स्थापना दिवस पर राज्य के निवासियों को हार्दिक शुभकामनाएं। मैं कामना करता हूं कि प्राकृतिक संपदा से परिपूर्ण और सांस्कृतिक विरासत से समृद्ध यह प्रदेश निरंतर प्रगति और विकास की राह पर आगे बढ़े।
5,705
7:34 AM - Nov 1, 2019
Twitter Ads info and privacy
1,167 people are talking about this(Visitor Counter : 62
ప్రధాన మంత్రి కార్యాలయం
ఇజ్రాయిల్ దినం సందర్భం లో ప్రధాన మంత్రి శ్రీ నరేంద్ర మోదీ సందేశం
నమస్కారం.
శాలోమ్.
ఇజ్రాయిల్ 75వ స్వాతంత్య్ర దినం సందర్భం లో, బారతదేశ ప్రజలందరి తరఫున మరియు భారత ప్రభుత్వం పక్షాన, నేను ఇజ్రాయిల్ లోని మన మిత్రులు అందరి కి హార్దిక శుభాకాంక్షల ను అందజేస్తున్నాను. ఈ సంవత్సరం మనం మన దౌత్య సంబంధాల యొక్క ముప్ఫయ్యో వార్షికోత్సవాన్ని కూడా జరుపుకొంటున్నాం. ఈ అధ్యాయం కొత్త ది అయితే కావచ్చు, అయితే మన ఇరు దేశాల సంబంధాల తాలూకు చరిత్ర చాలా పాత ది. రాబోయే సంవత్సరాల లో మనం మన సంబంధాలను మరింత గా ప్రగాఢం చేసుకొంటామన్న ఆశ నాలో ఉంది.
ధన్యవాదాలు.
తోదా రబ్బా.
అస్వీకరణ: ఇది ప్రధాన మంత్రి ప్రసంగానికి రమారమి అనువాదం. సిసలు ఉపన్యాసం హిందీ భాష లో సాగింది.
సిబ్బంది, ప్రజా ఫిర్యాదులు మరియు పింఛన్ల మంత్రిత్వ శాఖ
కరోనా భారతదేశాన్ని తిరిగి తన అసలు మూలాల్లోకి తీసుకువెళ్ళిందని కేంద్ర మంత్రి డాక్టర్ జితేంద్ర సింగ్ అన్నారు
సద్గురుతో జరిగిన ఐఐపిఎ సమావేశంలో మంత్రి మాట్లాడుతూ..సామాన్యులకు మంచి జీవనాన్ని కల్పించడమే సుపరిపాలన యొక్క అంతిమ లక్ష్యం అని చెప్పారు.
కేంద్ర ఈశాన్య ప్రాంత అభివృద్ధి శాఖ మంత్రి , సిబ్బంది, ప్రజా ఫిర్యాదులు, పెన్షన్లు, అణుశక్తి మరియు అంతరిక్షశాఖ మంత్రి డాక్టర్ జితేంద్ర సింగ్ ఈ రోజు మాట్లాడుతూ..కరోనా మన అసలు భారతీయ మూలాల్లోకి తిరిగి వెళ్ళడానికి దోహదపడిందని మరియు తరచూ చేతులు కడుక్కోవడం, చేతులు జోడించి నమష్కారం చేయడం వంటి పద్ధతులు మళ్లీ వాడుకలోకి వచ్చాయి. ఆరోగ్య సంరక్షణ యొక్క ప్రాముఖ్యతను కోవిడ్ మనందరికి మరోసారి గుర్తు చేసిందని అలాగే సామాజిక దూరం, పరిశుభ్రత, యోగా, ఆయుర్వేదం మరియు సాంప్రదాయ ఔషధం మొదలైన సద్గుణాల గురించి ప్రపంచానికి అవగాహన కలిగించింది. ఇప్పుడు వారంతా దీనిని చాలా విశ్వసించారు. మునుపటి కంటే ఎక్కువ స్థాయిలో యోగా మరియు ఆయుర్వేదం మొదలైన వాటిపై ఆసక్తి నెలకుంది. వీటిని ప్రధాని నరేంద్ర మోదీ ఎల్లప్పుడూ విశ్వసిస్తారు. ఇండియన్ ఇన్స్టిట్యూట్ ఆఫ్ పబ్లిక్ అడ్మినిస్ట్రేషన్ లో "ఇన్నర్ ఇంజనీరింగ్-టెక్నాలజీస్ ఫర్ వెల్ బీయింగ్"పై జరిగిన కార్యక్రమంలో సద్గురుతో ఆయన ప్రసంగించారు.
లాక్డౌన్ కాలంలో డాక్టర్ జితేంద్ర సింగ్ ఒక విషయాన్ని ప్రధానంగా గమనించారు. చాలా మంది ప్రజలు రోగనిరోధక శక్తిని పెంపొందించుకోవడంతో పాటు ఒంటరితనం మరియు ఆందోళన వంటి మానసిక ఇబ్బందులను అధిగమించడానికి కూడా యోగాను ఆశ్రయించారు. లాక్డౌన్ కాలంలో యోగా అలవాటుగా మారిన వారు కోవిడ్ దశ ముగిసిన తర్వాత కూడా దాన్ని అభ్యసిస్తూనే ఉంటారు. తద్వారా జీవితాలకు ఇది ఒక వరంగా మారుతుంది అని చెప్పారు.
సుపరిపాలన యొక్క అంతిమ లక్ష్యం సాధారణ పౌరులకు మంచి జీవనాన్ని అందించడమని డాక్టర్ జితేంద్ర సింగ్ తెలిపారు. ప్రజలను సంతోషంగా ఉంచడంతో పాటు వారి జీవితాలను ఆనందంగా మార్చేందుకు నిరంతరం కృషి చేస్తున్న సద్గురుకు ఆయన మద్దతు తెలిపారు.
కఠినమైన వ్యవస్థలపై నమ్మకం లేనివారు భారతదేశంలో ఎక్కువమంది ఉన్నారని సద్గురు తన ప్రసంగంలో వివరించారు. అటువంటి సంస్కృతి దేశంలో ఎప్పుడూ లేదన్నారు. అది ఎల్లప్పుడూ మనం అనుసరించాలని తద్వారా గణతంత్రం వర్ధిల్లుతుందని చెప్పారు.
బాధ్యతాయుతమైన ప్రవర్తనను కరోనావైరస్ కోరుతుందని సద్గురు అన్నారు. సామాన్యులకు ఎక్కువ మేలును అందించడానికి నాయకులకు మరియు నిర్వాహకులకు ఈ బోధన మరింత ఉపయోగకరంగా ఉంటుందన్నారు.
అలహాబాద్ హైకోర్టు జస్టిస్ ఎం.ఎన్.బండారి, ఐఐపిఎ వైస్ ప్రెసిడెంట్ శ్రీ శేఖర్దత్, ఐఐపిఎ డైరెక్టర్ శ్రీ ఎస్.ఎన్.త్రిపాఠి, సురభి పాండే, అమితాబ్ రంజన్, నవాల్జిత్ కపూరాండ్ మరియు ఐఐపీఏ ఉన్నతాధికారులు మరియు అధ్యాపక సిబ్బంది కార్యక్రమంలో పాల్గొన్నారు.
విదేశీ వ్యవహారాల మంత్రిత్వ శాఖ
ఎన్ఆర్ ఐ వివాహాల రిజిస్ట్రేషన్ బిల్ 2019ను ప్రవేశపెట్టేందుకు ఆమోదం తెలిపిన కేంద్ర కేబినెట్
ప్రధానమంత్రి శ్రీ నరేంద్రమోదీ అధ్యక్షతన సమావేశమైన కేంద్ర కేబినెట్ ప్రవాస భారతీయుల వివాహాల రిజిస్ట్రేషన్  బిల్ ,2019ని ప్రవేశపెట్టేందుకు అనుమతి తెలిపింది. భారతీయ పౌరులను ప్రత్యేకించి మహిళలు ఎన్.ఆర్.ఐ జీవిత భాగస్వామి చేతిలో మోసపోకుండా మరింత రక్షణ, జవాబుదారిత్వం కల్పించేందుకు ఈ బిల్లును తీసుకువస్తున్నారు.
ముఖ్యాంశాలు.
తప్పు చేసే ఎన్ ఆర్ ఐ జీవిత భాగస్వాముల పట్ల కఠినంగా ఉండేలా ఈ బిల్లు తగిన సవరణలను చట్టానికి ప్రతిపాదిస్తుంది. దీనిద్వారా ఎన్ఆర్ ఐలను వివాహం చేసుకున్న భారతీయ పౌరులు మోసపోకుండా, మరింత జవాబుదారిత్వం కల్పించేందుకు తగిన రక్షణ కల్పిస్తుంది.
ఈ బిల్లు ఆమోదం పొందితే , ఎన్.ఆర్.ఐలు చేసుకునే వివాహాలను భారత్లో రిజిస్టర్ చేస్తారు లేదా విదేశాలలోని ఇండియన్ మిషన్లు,పోస్ట్లలో నమోదు చేస్తారు. ఇందుకు అవసరమైన సవరణలను పాస్పోర్ట్ చట్టం 1967లో, క్రిమినల్ ప్రొసీజర్ కోడ్ 1973లో కొత్త సెక్షన్ 86 ఎ ని చేర్చడం ద్వారా మార్పులు తీసుకువస్తారు.
ప్రధాన ప్రభావం:
భారత దేశంలోని కోర్ట్ప్రోసీడింగ్స్కు సంబంధించి జుడిషియల్ సమన్లు అందజేయడం ప్రధాన సమస్యగా ఉంటూ వస్తోంది. ప్రస్తుత బిల్లు
1973 కోడ్ ఆఫ్ క్రిమినల్ ప్రొసీజర్కు సవరణలు తీసుకురావడం ద్వారా ఈ సమస్యను పరిష్కరిస్తుంది. ఈ బిల్లు ఎన్.ఆర్.ఐ లను వివాహం చేసుకునే భారత పౌరులకు గట్టి రక్షణ కల్పించనుంది. అలాగే ఎన్.ఆర్.ఐలు తమ జీవిత భాగస్వాములను వేధింపులకు గురిచేసే వారిపట్ల కఠినంగా వ్యవహరించడానికి ఉపకరిస్తుంది. ఎన్.ఆర్.ఐలను వివాహం చేసుకునే భారతీయ మహిళలకు ఈ బిల్లు వల్ల ప్రయోజనం కలుగుతుంది.(Visitor Counter : 45
రహదారి రవాణా, హైవేల మంత్రిత్వ శాఖ
భారతదేశాని కి, ఆస్ట్రియా కు మధ్య ఎంఒయు కు ఆమోదం తెలిపిన మంత్రివర్గం
రహదారి సంబంధిత మౌలిక సదుపాయాల కల్పన రంగం లో సాంకేతిక విజ్ఞాన సహకారం అంశం పై భారత ప్రభుత్వ రోడ్ ట్రాన్స్ పోర్ట్ & హైవేస్ మంత్రిత్వ శాఖ కు, ఆస్ట్రియా ప్రభుత్వ రవాణా, నూతన ఆవిష్కరణ మరియు సాంకేతిక విజ్ఞాన మంత్రిత్వ శాఖ కు మధ్య అవగాహన పూర్వక ఒప్పంద పత్రం  పై సంతకాల కు ప్రధాన మంత్రి శ్రీ నరేంద్ర మోదీ అధ్యక్షత న జరిగిన కేంద్ర మంత్రివర్గ సమావేశం ఆమోదం తెలిపింది.
ప్రభావం:
ఈ ఎంఒయు రెండు దేశాల మధ్య రహదారి రవాణా, రహదారులు/ హైవేస్ సంబంధిత మౌలిక సదుపాయాల అభివృద్ధి, నిర్వహణ మరియు పరిపాలన, రహదారి భద్రత, ఇంకా ఇంటెలిజెంట్ ట్రాన్స్పోర్ట్ సిస్టమ్స్ రంగం లో ద్వైపాక్షిక సహకారం కోసం దక్షత కలిగిన నెట్ వర్క్ ను ఏర్పాటు చేసేందుకు ఉద్దేశించింది.
ఈ ఎంఒయు రిపబ్లిక్ ఆఫ్ ఇండియా కు, రిపబ్లిక్ ఆఫ్ ఆస్ట్రియా కు మధ్య సంబంధాల ను మరింత పటిష్టం చేయడమే కాకుండా, ఉభయ దేశాల మధ్య దీర్ఘకాలం గా కొనసాగుతున్న ద్వైపాక్షిక సంబంధాల తో పాటు వ్యాపార పరమైనటువంటి మరియు ప్రాంతీయ పరమైనటువంటి సమన్వయాన్ని కూడా పెంపొందించనుంది.
ప్రయోజనాలు:
రహదారి రవాణా రంగం లో భారత-ఆస్ట్రియా ద్వైపాక్షిక సహకారం ఇరు పక్షాల కు ప్రయోజనకరం గా ఉంటుంది. రెండు దేశాల మధ్య ఇప్పటి కే నెలకొన్న సత్సంబంధాలు మరింతగా వర్ధిల్లడానికి ప్రతిపాదిత ఎంఒయుసహకరిస్తుంది.
పూర్వరంగం:
1949వ సంవత్సరం లో రెండు దేశాల కు మధ్య ద్వైపాక్షిక సంబంధాలు ఏర్పాటైన నాటి నుండి ఆస్ట్రియా తో భారతదేశాని కి చక్కని దౌత్య సంబంధాలు ఏర్పడ్డాయి. రెండు దేశాలు కూడాను పరస్పరం స్నేహ పూర్వకమైనటువంటి ఆర్థిక మరియు దౌత్య సంబంధాల చరిత్ర ను పంచుకొంటున్నాయి. రహదారులు మరియు హైవేస్ రంగం లో ఆస్ట్రియా అత్యాధునిక సాంకేతిక పరిజ్ఞానాల ను కలిగి ఉంది. వీటిలో ఇలెక్ట్రానిక్ టోల్ సిస్టమ్స్, ఇంటెలిజెంట్ ట్రాన్స్పోర్టేశన్ సిస్టమ్స్, వాహనాల రాకపోకల నిర్వహణ వ్యవస్థ లు, సొరంగ మార్గాల పర్యవేక్షణ వ్యవస్థ లు, జియో మ్యాపింగ్, ఇంకా కొండ చరియల పరిరక్షణ చర్యలు ముఖ్యమైనవి.
(
మానవ వనరుల అభివృద్ధి మంత్రిత్వ శాఖ
మంగళవారం ఇ9 దేశాల విద్యామంత్రుల సంప్రదింపుల సమావేశానికి హాజరుకానున్న కేంద్ర విద్యాశాఖ సహాయ మంత్రి
ఇ9 దేశాలు ఏప్రిల్ 6, 2021న ఇ9 చొరవః SDG4 వైపు పురోగతిని వేగవంతం చేయడానికి డిజిటల్ అభ్యాసాన్ని పెంచడం అన్న అంశంపై విద్యా మంత్రుల సంప్రదింపుల సమావేశానికి కేంద్ర విద్యా శాఖ సహాయ మంత్రి సంజయ్ ధోత్రే హాజరుకానున్నారు. బడుగువర్గాలకు చెందిన బాలబాలికలు, యువత, ముఖ్యంగా ఆడపిల్లలకు డిజిటల్ అభ్యాసం, నైపుణ్యాలను పెంపొందించే మూడు దశల ప్రక్రియను కలిసి సృష్టించడం కోసం జరుగుతున్న సమావేశాలలో ఇది మొదటిది.
2020 అంతర్జాతీయ విద్యా సమావేశ ప్రాధాన్యతలైన  అధ్యాపకులకు మద్దతు  నైపుణ్యాలలో పెట్టుబడులు  డిజిటల్ అంతరాన్ని తగ్గించడం కోసం విద్యా వ్యవస్థలలో తీవ్ర మార్పును తీసుకురావడం ద్వారా స్థిరమైన అభివృద్ధి లక్ష్యం 4 అజెండాను ముందుకు తీసుకువెళ్ళేందుకు, రికవరీని వేగవంతం చేయడం అన్నవి ఈ చొరవ లక్ష్యం.
ఈ సంప్రదింపుల్లో పురోగతిని పట్టిచూపడమే కాకుండా, డిజిటల్ అభ్యాసం, నైపుణ్యాల అమలులో ఎదురైన సవాళ్ళ సందర్భంగా నేర్చుకున్న పాఠాలను పంచుకుంటారు.
(Visitor Counter : 133
ఉక్కు మంత్రిత్వ శాఖ
సైక్లికల్ వెలాసిటీను సాధించడానికి అవసరమైన కార్యాచరణ సామర్థ్యాన్ని ఎన్ఎండీసి కలిగి ఉందని ఎన్ఎండిసి ఛైర్మన్ కంపెనీ 63 వార్షిక సాధారణ సమావేశంలో తెలిపారు.
స్టీల్ మంత్రిత్వ శాఖ పరిధిలోని నేషనల్ మినరల్ డెవలప్మెంట్ కార్పొరేషన్ లిమిటెడ్  నిన్న తన 63 వ ఏజీఎంని నిర్వహించింది. క్లిష్ట సమయంలో సాధించిన అద్భుతమైన పనితీరుకు సంబంధించిన ముఖ్యాంశాలను ఈ సందర్భంగా సంస్థ పంచుకుంది.
ఛైర్మన్ మరియు ఎండీ శ్రీ సుమిత్ దేబ్ వీడియో కాన్ఫరెన్స్లో మాట్లాడుతూ కరోనా మహమ్మారి ఉక్కు డిమాండ్లో మార్పు తెచ్చే కొన్ని కీలక ధోరణులను వేగవంతం చేసిందని చెప్పారు. " ఇనుము మరియు ఉక్కు పరిశ్రమ డిజిటలైజేషన్ మరియు ఆటోమేషన్, మౌలిక సదుపాయాల చొరవ, పట్టణ కేంద్రాల పునర్వ్యవస్థీకరణ మరియు ఇంధన పరివర్తన ద్వారా వేగవంతమైన అభివృద్ధి నుండి అద్భుతమైన అవకాశాలను చూస్తుంది. ఎన్ఎండిసి ఇనుప ఖనిజం మరియు ఉక్కు రంగంలో చక్రీయ అస్థిరతలను గ్రహించి, వృద్ధి పథంలో ముందుకు సాగడానికి అవసరమైన కార్యాచరణ మాకు ఉంది" అని తెలిపారు.
ఎఫ్.వై 21 సమయంలో ఎన్ఎండిసి బృందం నెలకొల్పిన అనేక రికార్డులను కూడా శ్రీ దేబ్ పంచుకున్నారు. ఇందులో రూ. 15,370 కోట్లు రికార్డు టర్నోవర్ కూడా ఉంది. కంపెనీ ప్రారంభం నుండి ఇదే అత్యధికం.
భారతదేశంలో అతిపెద్ద ఇనుప ఖనిజం మైనర్గా ఎన్ఎండిసి దేశీయ డిమాండ్లో ఊహించని పెరుగుదలను తీర్చడానికి సిద్ధంగా ఉంది. మరియు త్వరగా కోలుకోవడానికి ప్రభుత్వం చేపట్టిన చురుకైన చర్యల ద్వారా మరింత మద్దతునిచ్చింది. ఈ మహమ్మారి యొక్క కఠినమైన రెండవ వేవ్ ఇబ్బందుల్లో కూడా ఎన్ఎండిసి బృందం రికార్డు ఉత్పత్తి మరియు అమ్మకాలను కూడా సాధించిందని శ్రీ దేబ్ తెలిపారు. ఈ ఆర్థిక సంవత్సరంలో ఎన్ఎండిసి అత్యధికంగా 34.15 ఎంటి ఉత్పత్తిని మరియు 33.25 ఎంటి అమ్మకాలను సాధించింది.
సంస్థ యొక్క డిజిటల్ పరివర్తనపై కూడా శ్రీ దేబ్ నొక్కిచెప్పారు.ఎన్ఎండిసివద్ద డిజిటల్ పరివర్తనలో ఒక ఫ్లీట్ మేనేజ్మెంట్ సిస్టమ్, ఆటోమేటిక్ శాంప్లింగ్, దృష్టిని పెంచే వ్యవస్థలు పొగమంచు వాతావరణంలో ప్రమాదాలను నివారించడానికి మరియు 3 డి వాల్యూమెట్రిక్ లేజర్ స్కానర్లు, ఉత్పాదకతను మెరుగుపరచడం మరియు కార్యాచరణ భద్రతను పెంచడం వంటివి ఉంటాయి.
ఆర్థిక మంత్రిత్వ శాఖ
మోసపూరిత ఐటీసీ క్లెయిములు, నగదు వాపసుల ద్వారా, ఎగుమతి సంస్థలు రూ.61 కోట్లను అక్రమంగా పొందినట్లు గుర్తించిన డీజీజీఐ
ఉనికిలో లేని సంస్థలు లేదా ఎలాంటి కొనుగోళ్లు జరపని సంస్థల ఇన్వాయిస్లపై, కొన్ని ఎగుమతి సంస్థలు, మోసపూరితంగా 'ఇన్పుట్ టాక్స్ క్రెడిట్'  పొందినట్లు డీజీజీఐ అధికారులు కనుగొన్నారు. ఆ ఐటీసీని ఎగుమతి చేసిన వస్తువులపై ఐజీఎస్టీగా చెల్లించి, తర్వాత నగదు వాపసుగా సదరు సంస్థలు తిరిగి పొందినట్లు తేల్చారు. ఒకవైపు, పన్ను చెల్లించకుండా ఐటీసీ పొందడం; మరోవైపు, అక్రమంగా పొందిన ఐటీసీని ఐజీఎస్టీగా చెల్లించి నగదు వాపసుగా తీసుకోవడం ద్వారా ప్రభుత్వ ఖజానాను రెండు విధాలా ఆయా సంస్థలు మోసం చేశాయి. మోసపూరితంగా పొందిన మొత్తం దాదాపు రూ.61 కోట్లు ఉంటుందని అధికారుల అంచనా.
ఎగుమతి సంస్థలు, ఆయా సంస్థల యజమానుల ఇళ్లు, వివిధ సరఫరా సంస్థల్లో డీజీజీఐ అధికారులు గత మంగళవారం సోదాలు చేశారు. సదరు సరఫరా సంస్థలు, ఏ వస్తువులూ సరఫరా చేయకుండా కేవలం బిల్లులు మాత్రం ఇచ్చాయని తనిఖీల్లో తేలింది. ఎగుమతి సంస్థలు ఆ నకిలీ బిల్లులపై ఐటీసీ పొందడమేగాక, అవే వస్తువులను ఎగుమతి చేసినట్లు చూపించి నగదు వాపసు అందుకున్నాయి. ఎగుమతి సంస్థల నియంత్రణాధికారులను మంగళవారం నాడు డీజీజీఐ అధికారులు అరెస్టు చేశారు. లూధియానాకు చెందిన సరఫరా సంస్థల యజమాని పరారయ్యాడు. నోటీసులు ఇచ్చినా విచారణకు హాజరుకాలేదు. ఆ వ్యక్తికి ఆర్థిక నేరాలు అలవాటుగా మారాయని, అతనిపై, అతని సంస్థలపై అనేక కేసులున్నాయని అధికారులు తెలిపారు. గతంలో, డీజీఆర్ఐ దర్యాప్తు చేసిన వాణిజ్య మోసం కేసులోనూ, 'కోఫెపోసా' కింద నిందితుడిని నిర్బంధంలోకి తీసుకున్నారు.
నమ్మకమైన సమాచారం ప్రకారం, సదరు వ్యక్తి సిమ్లాలోని ప్రముఖ ఫైవ్ స్టార్ హోటల్లో ఉన్నట్లు అధికారులకు తెలిసింది. వెంటనే ఓ బృందం అక్కడకు వెళ్లి బుధవారం రోజున అరెస్టు చేసింది. వెంటనే నిందితుడిని న్యాయస్థానంలో ప్రవేశపెట్టడం, కోర్టు అతనికి 14 రోజుల జ్యుడీషియల్ కస్టడీ విధించడం, అతన్ని తిహార్ కేంద్ర కారాగారానికి తరలించడం జరిగిపోయాయి. ఈ కేసులో దర్యాప్తు కొనసాగుతోంది.
ప్రధాన మంత్రి కార్యాలయం
మాజీ ప్రధానమంత్రి శ్రీ మొరార్జీదేశాయ్ని స్మరించుకున్న ప్రధానమంత్రి శ్రీ నరేంద్రమోదీ
మాజీ ప్రధానమంత్రి శ్రీ మొరార్జీ భాయ్ దేశాయ్ ని స్మరించుకున్నారు , ప్రధానమంత్రి శ్రీ నరేంద్ర మోదీ ఈమేరకు ఆయన ట్విట్టర్ ద్వారా ఓక సందేశం ఇస్తూ, మన మాజీ ప్రధానమంత్రి శ్రీ మొరార్జీ భాయ్ దేశాయ్ని స్మరించుకుంటున్నాము. ఆయన తన సుదీర్ఘ ప్రజాసేవా జీవితంలో భారతదేశ అభివృద్ధికి నిరంతరం పాటుపడ్డారు.
వారు నిష్కళంకమైన చిత్తశుద్ధికి , ప్రజాస్వామ్యం పట్ల అచంచలమైన నిబద్ధతకు ప్రసిద్ది చెందారు అని ప్రధానమంత్రి తమ సందేశంలో తెలిపారు..